નવી દિલ્હી- એક તરફ સુપ્રીમ કોર્ટે રાફેલ ડીલ પર રોક લગાવવાની માગણી કરતી અરજી પર સુનાવણી કરવા તૈયારી દર્શાવી છે. તો બીજી તરફ ભારતીય વાયુસેનાએ રાફેલ ડીલને દેશ અને ડિફેન્સ માટે અભૂતપૂર્વ ગણાવી છે. વાયુસેનાએ જણાવ્યું છે કે, રાફેલ એક શાનદાર એરક્રાફ્ટ છે, જે ભારતને દુશ્મનો સામે મુકાબલો કરવા અભૂતપૂર્વ ક્ષમતા પ્રદાન કરશે. ભારતીય વાયુસેનાના વાઈસ ચીફ એર માર્શલ એસ.બી. દેવે જણાવ્યું કે, રાફેલ ડીલની આલોચના કરનારાઓએ ડીલના માનદંડ અને ખરીદ પ્રક્રિયાને સમજવી જોઈએ પછી ટિપ્પણી કરવી જોઈએ. ઉલ્લેખનીય છે કે, 58 હજાર કરોડ રુપિયાની આ ડીલને લઈને કેન્દ્ર સરકાર વિરોધ પક્ષના ટાર્ગેટ પર છે.